**Direktne obremenitve**

**Kje lahko uredim plačevanje računov za storitve javnih podjetij ENERGETIKA LJUBLJANA d.o.o., JP VODOVOD KANALIZACIJA SNAGA, d.o.o. in ŽALE, d.o.o.. z direktnimi obremenitvami SEPA?**

Od 1. novembra 2012 uporabniki storitev javnih podjetij vse aktivnosti povezane z direktnimi obremenitvami SEPA (sklenitev direktne obremenitve, ukinitev direktne obremenitve, sprememba plačilnega računa) urejate na JAVNEM HOLDINGU Ljubljana, d.o.o., z obrazcem [Soglasje za direktno obremenitev SEPA](http://www.jhl.si/sites/www.jhl.si/files/dokumenti/soglasje_za_direktno_obremenitev_sepa_1.pdf), in sicer na dva načina:

1. **osebno** v pritličju **poslovne stavbe JAVNEGA HOLDINGA Ljubljana,**d.o.o. na **Verovškovi ulici 70** v Ljubljani, **vsako sredo in petek od 8. do 13. ure.** Dostop je mogoč z mestnim avtobusom številka 18, za stranke pa so na voljo tudi parkirišča na dvorišču poslovne stavbe (za vstop na parkirišče je potrebno pozvoniti pred zapornico). Uporabniki s seboj  potrebujete še veljaven osebni dokument, bančno kartico in račune (UPN), za katere želite urediti soglasje za direktno obremenitev;
2. **po navadni ali elektronski pošti.**Uporabniki morate pravilno izpolnjen in podpisan obrazec [Soglasje za direktno obremenitev SEPA](http://www.jhl.si/sites/www.jhl.si/files/dokumenti/soglasje_za_direktno_obremenitev_sepa_1.pdf)poslati skupaj s fotokopijo bančne kartice **na naslov JAVNI HOLDING Ljubljana, d.o.o., Verovškova ulica 70, 1000 Ljubljana.**Skenogram izpolnjenega in podpisanega obrazca oziroma elektronsko podpisan in izpolnjen obrazec, lahko uporabniki skupaj s skenogramom bančne kartice pošljete tudi po elektronski pošti**na e-naslov**[posta@jhl.si](mailto:posta@jhl.si).

**Katere dokumente potrebujem za ureditev direktne obremenitve?**

Za ureditev direktne obremenitve potrebujete bančno kartico in račune (UPN), za katere želite urediti soglasje za direktno obremenitev, ob osebnem obisku pa tudi osebni dokument za vpogled.

**Že pred 1. novembrom 2012 sem uredil direktne obremenitve (trajnike) za plačevanje storitev javnih podjetij ENERGETIKA LJUBLJANA d.o.o., JP VODOVOD KANALIZACIJA SNAGA, d.o.o. in ŽALE, d.o.o. Ali moram še kaj urediti?**

Ne. Za uporabnike, ki račune za storitve omenjenih javnih podjetij že plačujete z direktnimi obremenitvami s svojih plačilnih računov, način plačevanja in dogovorjeni datumi ostajajo nespremenjeni. V tem primeru vam ni potrebno izvesti nikakršnih aktivnosti, saj se je sistem direktnih obremenitev prenesel direktno iz bank na podjetja.

**Kako vem, da je bil račun oz. UPN resnično plačan z direktno obremenitvijo?**

S prejetim računom boste na obrazcu UPN obveščeni o znesku direktne obremenitve, na njem bo tudi navedba DIREKTNA OBREMENITEV SEPA. Dejansko obremenitev lahko vedno preverite na bančnem izpisku vašega plačilnega računa.

**Ali lahko sklenem soglasje za izvajanje direktne obremenitve, čeprav na računu nisem naveden kot prejemnik storitve?**

Da. Soglasje za direktno obremenitev SEPA lahko poda tudi plačnik oziroma imetnik plačilnega računa, ki ni prejemnik računa za storitve. V tem primeru je potrebno na obrazcu Soglasje za direktno obremenitev SEPA navesti tudi podatke o prejemniku računa za storitve.

**Storitve javnih podjetij že dolgo časa plačujem preko direktne obremenitve. Zanima me, če je bil moj račun sploh plačan z direktno obremenitvijo, glede na to, da UPN nalog na računu, ki sem ga prejel, ni bil prečrtan?**

Ne glede na to, ali je obrazec UPN prečrtan ali ne, je pomembno, da je na njem namesto imena in priimka plačnika zapisano, da gre za plačilo preko direktne obremenitve, navedena pa je tudi referenčna oznaka soglasja.

**Zakaj moram po novem direktne obremenitve za plačevanje storitev javnih podjetij urejati pri podjetju in ne več na svoji banki?**

V skladu z zahtevami evropske regulative s področja plačilnih instrumentov (SEPA Direct Debit, krajše SDD) je bilo potrebno sistem direktnih obremenitev, najkasneje do 31. 12. 2012, prenesti iz bank na podjetja. V želji uporabnikom zagotoviti prijetno uporabniško izkušnjo, na JAVNEM HOLDINGU Ljubljana, d.o.o. omogočamo ureditev direktnih obremenitev uporabnikom storitev javnih podjetij ENERGETIKA LJUBLJANA d.o.o., JP VODOVOD KANALIZACIJA SNAGA d.o.o. in ŽALE, d.o.o. na enem mestu.

**Ali je plačevanje preko direktne obremenitve možno tudi v primeru prejemanja e-računov v elektronsko banko?**

Da. Ne glede na to, ali bodo uporabniki prejemali e-račun v elektronsko banko ali na elektronski naslov, ostane v veljavi sklenjeno soglasje za direktno obremenitev SEPA.

**Kdaj prvič po sklenitvi direktne obremenitve bo račun plačan preko direktne obremenitve?**

Aktivacija direktne obremenitve v informacijskem sistemu se izvede še isti dan ali najkasneje naslednji delovni dan po prejemu vašega soglasja. Začetek izvajanja direktne obremenitve je v javnih podjetjih različen, odvisen je od trajanja obračuna storitev v posameznem podjetju, ko vnos sprememb ni možen. V večini primerov bo vaš naslednji račun že plačan preko direktne obremenitve, lahko pa šele za obračunano storitev naslednjega obračunskega obdobja.

**Kje lahko dobim več informacij o SEPA direktnih obremenitvah?**

Več informacij lahko dobite na:

* [SEPA  Slovenija](http://www.sepa.si/)
* [NLB d.d](https://www.nlb.si/direktne-obremenitve-sepa-placniki-podjetja?gclid=CKXymNqkn9YCFbMW0wodi-oE5Q)[.](http://www.abanka.si/sys/cmspage.aspx?MapaId=81422)
* in pri drugih ponudnikih plačilnih storitev.

**S katerim avtobusom se lahko pripeljem do poslovne stavbe JAVNEGA HOLDINGA Ljubljana, d.o.o.?**

Dostop do poslovne stavbe JAVNEGA HOLDINGA Ljubljana, d.o.o. je mogoč z mestnim avtobusom številka 18.

**Ali je parkiranje pri poslovni stavbi JAVNEGA HOLDINGA Ljubljana, d.o.o. na Verovškovi ulici 70 za stranke zagotovljeno?**

Da, brezplačno parkiranje za obiskovalce je urejeno na dvorišču poslovne stavbe. Za vstop na parkirišče morate pozvoniti pred zapornico.